《送任克家归皖江时将遏选 其二》
清代·陈恭尹

楚国千峰入小楼，阑干环映大江流。梦中明月经年客，归兴吴山昨夜秋。

菊径乍开人并上，秫田多熟酒新篘。家园乐事遥堪羡，作赋潘郎未白头。

作者简介：陈恭尹（1631 ～1700），字元孝，初号半峰，晚号独漉子，又号罗浮布衣，汉族，广东顺德县（今佛山顺德区）龙山乡人。著名抗清志士陈邦彦之子。清初诗人，与屈大均、梁佩兰同称岭南三大家。又工书法，时称清初广东第一隶书高手。有《独漉堂全集》，诗文各15卷，词1卷。